- ሮሜ
- <
- 11
- >

11
መገኑ እስራኤል መኒሃ አሙዙስ
1 ህንዴ ጠዕማም፤ መገኑ ኡመትስ ኡጀኖንዶ? ሆሮ ህትጎተበአ፤ መሰንትስ አን ገዉንኩእ እስራኤላውቹሃንለከ እብራሂም ዘሬች ቢንያም ደቦሃን። ፍልጵ. 3፥5። 2 መገኑ ዎዕነ ሄጭ መረጮ ኡመት ኡጅዮሰበአ፤ እስራኤልተኔሃ እልያስ መገን ብሬን ኦጆገ መጻፉ የኖሃ ደጌነንተበእንዶ? 3 ህከን ወክቴን እልያስ «ቀርቾ! ነቢያከክ ሽቶኡ፤ ኬሳሃ ክትመ ሆንጠህሴኖሄ ጠረጴዘ ጉዕመንከ ድጅቶኡ፤ አን ሜጡንኩእ ፈቆም፤ እሰን ኤሳሃ ሽቶተ ሀሳኢት» ዬእ። 1 ነገ. 19፥10፤ 14። 4 ጠዉ እኮጎሬ መገኑ መ ይ ፈንቀሼስ? መገኑንኩ «አን ‹በኣለ› ዬኖ ሽርኬሃ ሰገድቡ ለመለ ኩሜ መነ ገይሀእ ፌሾም» ዬስ። 1 ነገ. 19፥18። 5 ከን ዘማኔን መገን ኣስቶን መጠረንት ፈቆ ቀዉ መኑ ዮኡ። 6 ምርጩስ ኣስቶን እኮጎሬ ሆጎኒበአ ዩሃን፤ ሆጎን እኮጎሬ ኣስቱት ኣስቱተ እሁስ ፈቀኖ።
7 እስራኤል መኑ ሀሶኢሃ ደዕቶበአ? እኮጎሬ መገኑ መረጮሰሩ ደዕቶኡ፤ ፈቆሩ ቀልብሰ ዱድሶኡ። 8 ሁኩንን «መገኑ ቀልብሰ ጀልአዕዮሰ፤ ህከኒሃ ከበሬ ኢለሬተ እሌንተሰ ለኦበአ፤ መጫንተሰን ሞጮጭቶበአ» የመም ከተበሞጋት። ዘዳ. 29፥4፤ ኢሳ. 29፥10። 9 ህትን ደዉድ
«ማዱሰ አፈኖ ዎሻደ
ኡጀኖ ኤሎሃ እክ ኦሪሱንሰ!
አቶ ሂሉርቹ ገይሰ አሌን እሁን!
10 እልሰ ለኣበእገ ቱንሲሱን፤
ረመዙሰ ኦርሻን ጉዕመ ወክት ቁቾሃ እሁን» ዬእ። መዝ. 69፥22-23።
11 ህንዴ ቴሁ ጠዕማም፤ እስራኤል መኑ ሉሶኢሁ ኬእበ ኡቡ ኡቦታትንዶ? ሆሮ ህትጎተበአ፤ ህከን ወጥ እሰ ሰጭቶተ እስራኤል መኑ ጩብ አቶ መሳን አይሁደ እህቡ መኑ ጡሙ ደኤእ። 12 ጠዉ እኮጎሬ እስራኤል መን ሉጨንሹ ከን ኣዱንያ አል መኒሃ በረከተ ደግሲሾችለከ እሰ ኡቡ አይሁደ እህበ መኒሃ በረከተ እኮች ጉዕሙንኩሰ ፈቆ እቃን ሄንኩ ልግቡ በረከት ደገንታ እቅ።
አይሁደ እህቡ መኑ ጡሙሰ
13 ቴሱ ጠወኣሚሁ ክዕኔሃ አይሁደ እኬንበ መኒሃት፤ አይሁደ እኬንበ መኒሃ ሶሀሞሚሃ እኮምቤቺሃ ክድማተኤ አቡ ኬዕምኙ ዮኤ። 14 ካን አኡኤ ማል እሉእ እኮእረ አይሁደ ሰጭታጋ አኢሃት፤ ከን ሃሌን አይደጎ እሳች መት-መቱሰ ጡምታገ አኦተ አታላሚሃ እሆተ አታለኖ። 15 መሰንትስ አይሁድ ኡቡ ኣዱንያ አሌን ዮ መኒሃ መገኒን ሀራዕረሙ ኤቦች እሰ መገን አደ ፈንቀሉንገ ሀት እሀኖ? ሁኩን ሬሆች ኬእተገ።
16 መቶ ደን ቡኮች ወዕኔ እስ መገኒሃ ጠሊሎሃ እኮች ቡኩት ጉዕሙንኩ ጠሊለ እካአ፤ ህትን መቶ ሀቅ ጠጱ ጠሊለ እኮች ሀሙሰ ጠሊላኑተ እካአ።
17 አይሁዱ ጋሮ ወርች ሀቅጋት፤ እሰ በሊች መቱ ጌሱ ሀሙ ሙርተዕይ ኡባንለከ አዕኑ ኡድም ወርች ሀመ እኬንታሩ እስቤቾን እኬን *እስቤቾን እኬን፦ ዩ አቡራኑት መት-መቶረ ጡመ ላልቹ ላለኖ ሀቅ ሀመ ሙርት ጠረኙ ጠጱ ዮ ጌዴላን ፊልት አጉጣቀመኖ ሀቂች ጡመ ላልቹ ላለኖ ሀመ ሙርት ጡሙ ጠጱ ዮስ ጌዴላን ካሴናን ህከ ካሰሞ ሀመ ገይስ ሀምገ አዕይ ጡመ ላልቹ ላለኖገ አአኖ። ጠጱስ ዱንያተለከ በረከተ ቤቀንቴንተረ እኬንተ ጎር 18 ህከን ቢጠንት ኡቦ ሀማን ቦንቶት፤ እኮጎሬ ቦንቶንትጎር ጠጱስ ኬሳሃ እጅዮሄ ቤሉ ጠጰ እጅቶንቲሁ ኬሳሃ እሁ ሆጉክ ደግ።
19 ጠዉ እኮጎሬ «ሀማከት ቢጠንት ኡቦኢሁ አን እሰቤቾን እሆታት» ይቴነንታሃ እሀኖ። 20 ሁኩን ሀንቅሃን፤ እሰ ቢጠንቶኢሁ አመዕኑ ሆጎቤቺሃት፤ አዕኑ አመዕነት መሳን አጳቀንቴን ኡርቴንታአ፤ ህካን እኮቤቺሃ ዋጅዬ ቤሉ ቦንቶኖቼ። 21 መሰንትስ መገኑ ዎዕናሃ ነጴ ሀሚሃ አሙዝባች ኬሳሃ አሙዘኖበአ። 22 ቴሱ መገን አሙዙስለከ ዋጅሲሱሲ ለእ፤ ዋጅሲሱንኩስ ለሊሰኖሁ ኡቦ ሀዕኑኡአሌኒት፤ እኮጎሬ መገን አሙዞንከስ ጠረኝት ሄኦንትጎሬ ኬሳሃት፤ ሁኩን ዮበእ ጎሬ አዕኑሁ ሙርተኤን ኡቤነንተ። 23 እሰን አመዕኑ ሆጊች ፈንቀልቶጎሬ ዎዕናሃ ሙርተኦ ቤቾን ፈንቀልት ኣጋአ፤ መሰንትስ መገኑ ወዕኔሰቤቹ ፈንቀሽ ኣግሶሰተ አታለኖ። 24 አት ክልቀቴንከክ ኡድም ወርቹ ሀቀ እኮሀኒች ሙርተእ ከለቀንቶንትገ እሁዕነ ጡመ ወርቾን ኣጎንቲች በትሽን ሁኩ ክልቀቴንከስ ዮስ ሀሙ ገይስ ወርች አሌን ሀት ኣጋበአ።
መገን ማርቱት ጉዕሚንከ እሁስ
25 አመኤ ኦሶ! ቀልባመተ እኬንታሃ አጉዱንከህዕኔ፤ ህካን እኮቤቺሃ ማጠሞ ጠወ ደጎኖተ ሀሳም፤ አይሁደ እክበሩ መሲህ አመዕንት መገኑ ሀሰኖ ወሊንሸ ኢልቶተ ኢለ ዱድሰኖ አያኑ መት-መቶ እስራኤላውያኖ አሌን እኮ። 26 ህትን
«ጡምሳንቹ ጽኦኒች አሜተኖ፤
ያቁብ ዘሬች ጉዕሚችን ሂልመተ ከመኖ፤ ኢሳ. 59፥20።
27 ጩብሰ ፈቁን ዬም ወክት
ክዕኔኤን ኣጋም ወኣድ ላገት ከኒት» የመም ከተበሞገን እስራኤል መኑ ጉዕሙንኩ ጡምታአ። ኤር. 31፥33-34።
28 እስራኤላውያኑት ተሽት ላገተ ሞጮጩ ግቢንከሰ ክዕኔተኔሃ መገን ዲነ እኮኡ፤ እኮጎሬ መጠረሚን አናኖሰተኔሃ መገኑ ኢተኖሰራን። 29 መሰንትስ መገን ኣስቱትለከ መገን መጠሩ ዶረምበሃን። 30 አዕኑ ዎዕናሃ መገኒሃ አዘዘሙ ግቤንታአ፤ ቴሁ እኮጎሬ እስራኤል መኑ አዘዘሙ ሆጊን ማርቱተ ደዕቴንተገን 31 አዕኑ ደእቴንተ ማርቱተ እሳሁ ህከ ማርቱተ ደእቶተ ቴሁ አዘዘንቶበአ። 32 መሰንትስ መገኑ ጉዕማንከ መኒሃ ማርቱስ ለሊሶተ ጉዕሙንኩ መኑ አዘዘምበገ አዕዮ።
መገኒሃ ሆንጠኮ ገለት
33 መገን ቀባጡትለከ ሀይመት ደጉ ሄንከ ጥዕላሸሃን? ፍርዱስ መረመሬን እሌንቡሃን፤ ዎቆንኩስ ለልበሃን። ኢሳ. 55፥8።
34 «ቀርች ቀልብ ጠወ ደገኖሁ አዬት?
እሱሃ ሸዘኖሲሁ አዬት?ኢሳ. 40፥13።
35 መገኒሃ ሌቄሰኖሁ
ሌቄሾንከ ኣአኖሁ አዬት?»አዩ. 41፥11።
36 መሰንትስ ጉዕሙርቹንኩ እሲች፥ እሲንትለከ እሲሃት፤ እሲንከ ዘላለሚሃ ኬዕምኙ እሲሃ እሁስ! ኣሚዕን!1 ቆሮ. 8፥6።

- ሮሜ
- <
- 11
- >

11:1 ፍልጵ. 3፥5።

11:3 1 ነገ. 19፥10፤ 14።

11:4 1 ነገ. 19፥18።

11:8 ዘዳ. 29፥4፤ ኢሳ. 29፥10።

11:10 መዝ. 69፥22-23።

*11:17 እስቤቾን እኬን፦ ዩ አቡራኑት መት-መቶረ ጡመ ላልቹ ላለኖ ሀቅ ሀመ ሙርት ጠረኙ ጠጱ ዮ ጌዴላን ፊልት አጉጣቀመኖ ሀቂች ጡመ ላልቹ ላለኖ ሀመ ሙርት ጡሙ ጠጱ ዮስ ጌዴላን ካሴናን ህከ ካሰሞ ሀመ ገይስ ሀምገ አዕይ ጡመ ላልቹ ላለኖገ አአኖ።

11:26 ኢሳ. 59፥20።

11:27 ኤር. 31፥33-34።

11:33 ኢሳ. 55፥8።

11:34 ኢሳ. 40፥13።

11:35 አዩ. 41፥11።

11:36 1 ቆሮ. 8፥6።

© 2025 TWFTW