- ቆላስያስ
- <
- 4
- >

4
1 ቀርቻኖ! ክዕኔሃ ሰማን ቀርቹ ዮህዕኔገ ደጌነንተቤቺሃ ካደንታህዕኔረ ጡምማንለከ ቅጡ አቴን ገሽዬሰ። ኤፌ. 6፥9።
ሸዘነተ
2 ገለትጭቴነን ጉዕመንከ ወክት ጠረኝቴን ዱአ አዕዬ። 3 አን ኡሱረኘ እኮሚሁ መሲህ ምስጥር አዋጆተ መገኑ ላገስ ኡሩተ ፈኖኔተ ኔሳሃ ዱአ አዕዬ። 4 ህትን ጠወኡ ሀስሰኖኤገ ላገስ መኒሃ ኣጋገ ጠወኦተ ዱአ አዕዬኤ።
5 አብሌ ዮ መኒን ሜጡበ ዮህዕኔ ደቀንሺን ሀይማን ሄዕዬ፤ ደገሞ ገንባቴን ጉዕማን ደግለሸቀሜ። ኤፌ. 5፥16። 6 መት-መቶ መኒሃ ሀት አቴን መስለ ኣሱ ሀስሰኖህዕኔገ ደጎኖተ ጠወኡክዕኔ መጥኔገ ጤአኖሃለከ ጉዕመ ወክት ኣስቶን ዊሞሃ እሁን።
መጨረሽ ወገሬትተኔሃ
7 ኢተሞ አመ ቤቱለከ አመዕነሞ ካድንቹ ኢን ሜጡበ ቀርች ሆጉተ አአኖ ቲቂቆስ ኢ ጠወ ጉዕመንከ ኩለኖህዕኔ። ሶቀ. 20፥4፤ 2 ጢሞ. 4፥12። 8 እሱሃ ክዕኔቤቹ ሶኮሚሁ ነኡ ሄዕናም ሀል ክዕኔሃ ኩሎተለከ ቀልብክዕኔ ጠረኝሶታት። ኤፌ. 6፥21-22። 9 እሲንን ሜጡበ ክዕኔ አዲሃ እኮ አመዕነሞለከ ኢተሞ አመኔቤቱ አናሲሞስ አሜተኖ፤ እሰ ከኔ እኮ ጠወ ጉዕመንከ ኩልታህዕኔ። ፍልሞ. 10-12።
10 ኢን ሜጡበ ኡሱረሞ አርስጥሮኮስለከ ባርናባሴ ለንካመ ቤቱ ማርቆስ ወገሬቴ የኖህዕኔት፤ ማርቆሴተኔንከ ቃግሾንክዕኔ ሶህኑት ኢልቶህዕኔ፤ ቴሱ ክዕኔቤቹ አሜቾ ወክት ቶጌስ። ሶቀ. 19፥29፤ 27፥2፤ ፍልሞ. 24፤ ሶቀ. 12፥12፤ 25፤ 13፥13፤ 15፥37-39። 11 «ኢዮስጦሴ» ዬን ገኤኖ ኢያሱ «ወገሬቴ» የኖህዕኔት፤ መገን ዎምነትተኔሃ ኢን ሜጡበ አታ መን በላን አይሁደ እኮእሩ ጠለዕል እሳት፤ ኤሳንከ ጠረኝሶኤ።
12 ክዕኔ አዲች እኮ መሲህ ኢስ ካዲንቹ ኤጳፍራ ወገሬቴ የኖህዕኔት፤ እስን ሆሮ ጠረኝቴን ዊመ ዊሚን ረጀ ይቴን መገን ሀስሻን ጉዕማን ጠረኝቴን ኡርቶኖተ ጉዕመ ወክት ክዕኔተኔሃ ዱኢን አጰመኖት። ቆላ. 1፥7፤ ፍልሞ. 23። 13 ለንኪሃ እስ ክዕኔተኔሃ፥ ሎዶቅለከ ሂራፖሊስ ከተማን ዮ መኒሃ ጠረኝ አአኖገ ገዉእ መሰከራም። 14 ኢተሞ ሀኪንቹ ሉቃስለከ ህትን ዴማሲ «ወገሬቴ» ይታህዕኔት። 2 ጢሞ. 4፥10-11፤ ፍልሞ. 24። 15 ሎዶቃን ዮ አመኔ ኦሱተለከ ቴሁ ንምፉነለከ ምኔንከሴ ዮ *ንምፉነለከ ምኔንከሴ ዮተኔሃ፦ የኖሁ መት-መቱ ክታበት «ኒምፉስለከ ምኔንከስ ዮተኔሃ» ይታአ። መገን አመዕናኖ ዱእ ምናተ «ወገሬቴ» ይዬ። 16 ተ ደብዳቤተ አዕኑ አነበቤንታች ኤተሮን ሎዶቃን ዮ መገን አመዕናኖ ዱእ ምነ በላን አነበበመኖገ አዕዬ፤ አዕኑ ሎዶቂች ሶሀንታህዕኔ ደብዳቤተ አነበቤ። 17 አርኪጳሴንከ «ቀርቺች ቶጎንት ክድመተ መጨረሸስ ኢለ ሹል» ይቴን ኩሌ። ፍልሞ. 2።
18 ከ ወገሬት ገይኤ አንጋን ከተቦሚሁ አን ጳዉሎሴት፤ ኡሱር ምኔን ዮምገ ሰውይዬ፤
መገን ኣስቱት ክዕኔኤን እኩን።

- ቆላስያስ
- <
- 4
- >

4:1 ኤፌ. 6፥9።

4:5 ኤፌ. 5፥16።

4:7 ሶቀ. 20፥4፤ 2 ጢሞ. 4፥12።

4:8 ኤፌ. 6፥21-22።

4:9 ፍልሞ. 10-12።

4:10 ሶቀ. 19፥29፤ 27፥2፤ ፍልሞ. 24፤ ሶቀ. 12፥12፤ 25፤ 13፥13፤ 15፥37-39።

4:12 ቆላ. 1፥7፤ ፍልሞ. 23።

4:14 2 ጢሞ. 4፥10-11፤ ፍልሞ. 24።

*4:15 ንምፉነለከ ምኔንከሴ ዮተኔሃ፦ የኖሁ መት-መቱ ክታበት «ኒምፉስለከ ምኔንከስ ዮተኔሃ» ይታአ።

4:17 ፍልሞ. 2።

© 2025 TWFTW